**E L Ő T E R J E S Z T É S**

Kardoskút Község Önkormányzata Képviselő-testületének

2025. november 28. napi rendes (munkaterv szerinti) ülésére

**Száma:** 2. sz. napirendi pont

**Tárgy:** Döntés a Képviselő-testület 2026. évi munkatervéről

**Előadó:** Varga Pál polgármester, előkészítette: dr. Barányi Bella kirendeltség-vezető

**Előterjesztés tartalma:** határozat-tervezet

**Szavazás módja:** egyszerű többség

**Tisztelt Képviselő-testület!**

Kardoskút Község Önkormányzata Képviselő-testületének 2025. évi munkaterve alapján jelen ülés napirendi pontja a 2026. évi Képviselő-testületi munkaterv megtárgyalása és elfogadása.

Kardoskút Község Önkormányzatának az önkormányzat szervezeti és működési szabályzatáról szóló 22/2024. (XII.3.) önkormányzati rendelete 10. §-a értelmében a képviselő-testület a rendes ülések tervszerű megtartása érdekében évenként munkatervet határoz meg. A munkaterv tervezetét a polgármester minden év november 30-ig terjeszti elő a képviselő-testület ülésére.

Jelen előterjesztés mellékletét képezi a 2026. évi munkaterv tervezete, amelynek elkészítésénél figyelembe vettük a jogszabályokban előírt kötelező döntéshozatali időpontokat.

Kérem a tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjenek!

Kelt: Kardoskút, 2025. november 21.

Varga Pál s.k.

polgármester

**Határozati javaslat**

Kardoskút Község Önkormányzatának Képviselő-testülete úgy dönt, hogy a 2026. évi munkatervét a jelen határozat mellékletének megfelelő tartalommal elfogadja.

**Határidő:** azonnal

**Felelős:** Varga Pál polgármester