**Kardoskút Község Önkormányzata**

**Képviselő-testületének**

**16/2025. (XI. 28.) önkormányzati rendelete**

**a helyi adókról szóló 21/2013. (XII. 19.) önkormányzati rendelet módosításáról**

[1] Kardoskút Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában,

[2] a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva,a következőket rendeli el.

**1. §**

A helyi adókról szóló 21/2013. (XII. 19.) önkormányzati rendelet 4. § (2) bekezdése helyébe a következő rendelkezés lép:

„(2) Az adó mértéke:

*a)* 1200 m2 alatt: 40 Ft/m2

*b)* 1201-1300 m2 között: 50 Ft/m2

*c)* 1301-1400 m2 között: 60 Ft/m2

*d)* 1401 m2 fölött: 70 Ft/m2”

**2. §**

Ez a rendelet 2026. január 1-jén lép hatályba.

**Végső előterjesztői indokolás**

A telekadó sávos meghatározása igazságosabb és arányosabb közteherviselést tesz lehetővé, mivel a községi infrastruktúra fenntartásához való hozzájárulás jobban igazodik az ingatlan méretéhez és az ingatlanhoz kapcsolódó potenciális közszolgáltatási igényhez. A kisebb alapterületű telkek tulajdonosai így mérsékeltebb adóterhet viselnek, míg a nagyobb, jellemzően magasabb értékű ingatlanok nagyobb mértékben járulnak hozzá az önkormányzat költségeihez. A sávos rendszer előnye, hogy átlátható, könnyen alkalmazható, és elkerüli az aránytalan terhelést, ezáltal elősegíti az adózók szélesebb körű elfogadását és a helyi adórendszer stabilitását.