**E L Ő T E R J E S Z T É S**

Kardoskút Község Önkormányzata Képviselő-testületének

2025. november 28. napi rendes (munkaterv szerinti) ülésére

**Száma:** 4. sz. napirendi pont

**Tárgy:** Az Önkormányzat Szervezeti és Működési Szabályzatáról szóló 22/2024. (XII. 3.) önkormányzati rendelet módosítása

**Előadó:** Varga Pál polgármester és dr. Lipták Péter jegyző

**Előterjesztés tartalma:** rendelet-tervezet

**Szavazás módja:** minősített többség

**Tisztelt Képviselő-testület!**

A Szervezeti és Működési Szabályzat módosítása indokolt a Versenyképes Járások Program megvalósításából eredő új/konkrétabb területfejlesztési igazgatási feladatok SZMSZ-ben történő rögzítése, az alábbi COFOG-kód felvételével:

0411 Általános gazdaság-, kereskedelem- és munkaügyek

041140 Területfejlesztés igazgatása

Mint az a tisztelt Képviselő-testület tagjai előtt is ismert, az önkormányzat a Versenyképes Járások Program (VJP) keretében több olyan fejlesztési projekt előkészítésében és lebonyolításában vesz részt, amely a település területfejlesztési és gazdaságfejlesztési feladatait érinti. A program végrehajtása jelentősen növeli az adminisztratív és koordinációs jellegű feladatokat, többek között:

* fejlesztési igények összegyűjtése és dokumentálása,
* projekt-előkészítési feladatok koordinálása,
* egyeztetések lebonyolítása a projektgazdákkal, közreműködő szervezetekkel,
* támogatási dokumentációk előkészítése,
* monitoring és elszámolási kötelezettségek teljesítése.

Ezen feladatok a COFOG-rendszerben a 0411 – Általános gazdaság-, kereskedelem- és munkaügyek, ezen belül a 041140 – Területfejlesztés igazgatása kategóriába tartoznak.

Az SZMSZ jelenlegi feladatfelsorolása a területfejlesztéshez kapcsolódó igazgatási tevékenységeket nem tartalmazza kellően részletezetten, ezért a Versenyképes Járások Program megvalósításához szükséges feladatok egyértelmű kijelölése és jogszerű rögzítése érdekében szükséges a 041140 Területfejlesztés igazgatása megnevezésű COFOG- beemelése a rendeletbe.

A módosítás biztosítja:

* a fejlesztési programokhoz kapcsolódó önkormányzati tevékenységek szabályozott működését,
* a feladat- és hatáskörök egyértelmű telepítését,
* a gazdasági és területfejlesztési döntések átláthatóságát,
* a központi és területi szervek irányában elvárt dokumentációs megfelelést.

Kérem a Tisztelt Képviselő-testületet, hogy az előterjesztés megismerését követően az előterjesztés mellékletét képező rendeletet megalkotni szíveskedjen.

Kelt: Kardoskút, 2025. november 21.

Varga Pál s.k.

polgármester