**Kardoskút Község Önkormányzata**

**Képviselő-testületének**

**…/2025. (XI. 28.) önkormányzati rendelete**

**a zártkerti ingatlanok művelés alóli kivonásáról**

[1] A rendelet megalkotásának célja, hogy meghatározza azon zártkerti ingatlanok körét, amely ingatlanok tulajdonosa(i) a művelés alóli kivonást kérelmezheti(k) és ezáltal lehetővé tegye az ingatlan tulajdonosának kérelmére az ingatlan-nyilvántartásban zártkertként nyilvántartott ingatlan művelési ágának művelés alól kivett területként történő bejegyzését az ingatlan-nyilvántartásról szóló 2021. évi C. törvény által megteremtett lehetőséggel élve.

[2] Kardoskút Község Önkormányzat Képviselő-testülete az ingatlan-nyilvántartásról szóló 2021. évi C. törvény 91. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

Kardoskút Község Önkormányzata közigazgatási területén lévő valamennyi zártkerti ingatlan esetében kérelmezhető a művelési ág alól kivett területként történő bejegyzés, amelyet az ingatlan-nyilvántartás zártkertként tart nyilván.

**2. §**

Ez a rendelet 2025. december 1-jén lép hatályba.

Végső előterjesztői indokolás

**a zártkerti ingatlanok művelés alóli kivonásáról**

**Általános indokolás**

A zártkerti ingatlanok jogintézménye a magyar jogrendszerből 1994-ben kivezetésre került, ugyanakkor ténylegesen továbbra is léteznek és a mai napig jelentős számban találhatók meg az ingatlan-nyilvántartásban. Ezen ingatlanok jelentős része már nem mezőgazdasági művelés alatt áll, hanem más - jellemzően rekreációs vagy lakhatási - célra használt terület.

Az ingatlan-nyilvántartásról szóló 2021. évi C. törvény 2025. június 26-án hatályba lépett módosítása (72/E. §) lehetővé tette, hogy az önkormányzat rendeletben meghatározza: a település mely részein nyílhat lehetőség a zártkerti ingatlanok művelési ágból kivett területként való bejegyzésére.

A rendelet megalkotása hozzájárul ahhoz, hogy a tulajdonosok egyszerűsített eljárásban, aránytalan adminisztratív terhek nélkül igazíthassák ingatlanuk nyilvántartási státuszát a tényleges használathoz. Ez elősegíti az ingatlanforgalom rugalmasságát, csökkenti az adásvétel akadályait, valamint a város versenyképességét is erősíti azáltal, hogy a tulajdonosi joggyakorlás kiszámíthatóbb és átláthatóbb keretek közé kerül.

**Részletes indokolás**

**Az 1. §-hoz**

A rendelkezés meghatározza, hogy Kardoskút Község Önkormányzata közigazgatási területén valamennyi zártkerti ingatlan esetében a tulajdonos kérelmezheti az ingatlan művelési ágának művelés alól kivett területként történő bejegyzését.

**A 2. §-hoz**

Ez a rendelkezés a rendelet hatálybalépésének időpontját állapítja meg.